Nord Noralpha

**Nord 1100 Noralpha** (gamykliniai indeksai 1100, 1101, 1102, 1104, 1110) – po Antrojo pasaulinio karo Prancūzijos įmonės „Nord Aviation“ gamintas bendrosios paskirties ir ryšių lėktuvas, modifikuotas prieš karą sukurto vokiško bendrosios paskirties ir sportinio lėktuvo „Messerschmitt Bf 108“ variantas.

## Istorija
Vokietijos aviacijos ministerija 1942 m. perkėlė ryšių ir bendrosios paskirties lėktuvo Messerschmitt Bf 108 gamybą į okupuotą Prancūziją, įmonę *Société Nationale de Constructions Aéronautiques du Nord* (paprastai vadinamą „Nord“), įsikūrusią okupuoto Paryžiaus vakariniame priemiestyje Les Mureaux. 1943–1944 m. įmonė pagamino du prototipus, gavusius indeksą Messerschmitt Me 208, vienas kurių buvo išsaugotas per Prancūzijos išvadavimo kovas ir 1944 m. gavo naują indeksą „Nord 1100“.

Po išvadavimo įmonė pratęsė šio orlaivio gamybą su prancūzišku varikliu Renault 6Q-10. Jo civiliniu pavadinimu tapo Nord Pingouin, kariniu – *Ramier*. Bandymams į vieną orlaivį buvo sumontuotas 240 AG galios variklis Potez 6D-0 (lėktuvo indeksas Nord 1104 Noralpha), vėliau, 1959 m. du ankstyvieji 1101-ieji buvo remotorizuoti turbosraigtiniais varikliais Turbomeca Astazou II (indeksas **S.F.E.R.M.A.-Nord 1100 Noralpha** (S.F.E.R.M.A. – *Société Française d’Entretien et de Réparation de Matériel Aéronautique*)).

## Konstrukcija

„Noralpha“ buvo pilnai metalinis žemasparnis monoplanas su laisvai nešančiais sparnais, lynais sutvirtinta horizontaliu stabilizatoriumi ir viena uodega. Važiuoklė – įtraukiama, triratė. Variklis montuojamas nosyje. Pilotų kabina – uždara, joje tilpo keturi asmenys, dvejomis eilėmis įrengtose sėdynėse.

## Eksploatacijos istorija
Įmonėje „Nord“ buvo pastatyta 200 serijinių Noralpha orlaivių. Pagrindiniu užsakovu buvo Prancūzijos karinis jūrų laivynas ir sausumos kariuomenės karinės oro pajėgos, naudoję juos kaip ryšių orlaivius. Vėliau daugelis šių orlaivių buvo parduoti civiliams. Prancūzijos kariuomenėje „Noralpha“ savo tarnybą baigė 1974-75 m., laivyne eksploatuoti kiek ilgiau.

## Variantai

; 1100
: 2 vnt. Prancūzijoje pagaminti Messerschimitt Me 208 prototipai, varomi vieno 240 AG (180 kW) galio varikiu Argus As 10C-1.
; 1101 Noralpha / Ramier I
: 230 AG (170 kW) galios varikliu Renault 6Q-10 (besisukančiu į dešinę) varomas serijinis variantas. Pagaminta 205 vnt., skirtų Prancūzijos kariuomenei ir civilinei rinkai. Karinis variantas gavo indeksą 1101 arba **Nord 1101 Ramier I** ( I).
; 1102 Noralpha / Ramier II
: 240 AG (180 kW) galios varikliu Renault 6Q-11 (besisukančiu į kairę) varoma modifikacija, negaminta. Karinės paskirties orlaiviui buvo priskirtas indeksas 1102 arba *Ramier II*.
; 1104 Noralpha
: Vienas bandymams skirtas lėktuvas, varomas 240 AG (180 kW) galios varikliu Potez 6D-0.
; S.F.E.R.M.A.-Nord 1110 Nord-Astazou
: Du įmonėje S.F.E.R.M.A. (*Société Française d’Entretien et de Réparation de Matériel Aéronautique*) 1959 m. modifikuoti orlaiviai, į kuriuos montuotas 545 AG (406 kW) galios turbosraigtinis variklis Turbomeca Astazou II.

## Operatoriai

;  

* Armée de l’Air (ALA) – Prancūzijos karinės oro pajėgos
* Aviation Légère de l’Armée de Terre (ALAT) – Prancūzijos armijos lengvoji aviacija
* Aéronavale – Prancūzijos laivyno aviacija

## Techniniai duomenys (1101 Noralpha)
Duomenys iš: *Illustrated Encyclopedia of Aircraft*

**Bendrosios charakteristikos**

* **[[Įgula]]:** vienas
* **Keleivių talpa:** trys
* **Ilgis:** 8,53 m
* **[[Sparno mojis]]:** 11,48 m
* **Aukštis:** 3,25 m
* **Sparno plotas:** 17,37 m2
* **[[Svoris]]:**
** **[[Tuščios transporto priemonės svoris|tuščio]]:** 948 kg
** **[[Maksimalus kilimo svoris|maksimali kilimo masė]]:** 1 645 kg
* **Jėgainė:** vienas vienaeilis 6 cilindrų vidaus degimo variklis Renault 6Q-10, išvystantis 174 kW (233 AG) galią

**Skrydžio duomenys**

* **[[V greičiai|Maksimalus greitis]]:** 305&nbsp;km/h (189 mylios per valandą, 164 mazgai)
* **Skrydžio nuotolis:** 1,200 km (745 mylios, 647 jūrmylės)
* **[[Skrydžio lubos]]:** 5 900 m (19 355 pėdų)

## Taip pat skaityti
**Susiję konstrukcijos**

* Messerschmitt Bf 108 Taifun
* Nord Pingouin

**To paties laikotarpio, konfigūracijos ir paskirties orlaiviai**

* Mráz Sokol

## Išnašos

## Literatūra
* 
* 
* 
* 
*